**Five feet below**

A “Five feet below” egy platformer játék, ahol a játékos célja, a folyamatosan keményedő kőzeten keresztül egyre mélyebbre bányászni, közben értékes érceket szerezve, és barlangi szörnyeket leküzdve. A karaktert WASD gombokkal lehet majd irányítani, és az egér segítségével lehet majd bányászni. A világ blokkokból fog felépülni, egy blokk 5 láb (ebből ered a név) magas, és egyre mélyebbre lehet ásni magunkat, de a kőzet 50 blokkonként keményedik. Ahhoz, hogy egy már keményebb kőzetű mélységbe jussunk a játékos, az eszközét fejlesztenie kell. A felszínen lehetséges eladni a bányászott érceket, és az ebből szerzett pénzből fejleszteni a csákányát. Minden fejlesztés után elérhető a következő 50 blokk, és egyre gyorsabban tudja kibányászni a játékos az kőzeteket és érceket. Tervek szerint procedurálisan generált lenne a játék, és egy nagyjából végtelen mélységig lehetne bányászni, fix szélességgel. A karakternek lesz leltárja, amiben a kibányászott érceket tudja tárolni, pénztárcája amiben az eladott ércekért kapott pénzt tárolja, és életpontjai, amit a random generált barlangi szörnyekkel való harcban elveszíthet, így meghalhat. Ha a játékos meghal, a halál időpontjában nála lévő ércek elvesznek, majd a felszínen újjáéled. A szörnyek és az ércek véletlenszerűen generálódnak, és a mélység szerint egyre értékesebbek az ércek, és erősebbek a szörnyek. Gravitációval rendelkezni fog a játék, de a karakter tud majd a falakon mászni.

